钦定古今图书集成/明伦汇编/闺媛典/第094卷 > 水中二烈女
## 钦定古今图书集成/明伦汇编/闺媛典/第094卷 > 水中二烈女

按《明外史列女传》：“水中二烈女，兴安人。崇祯末，其地
遭大水，死者甚众。有结筏自救者，邻里多附之。忽闻
波中呼救声渐近，见二女附一朽木，倏沉倏浮，引筏
救之，年皆十六七，问其姓不荅。二女见筏上男子有
裸者，叹曰：‘吾姊妹倚木不死，冀有善地可存也。今若
此，何用生为’！”相携跃入波中而死。